recursal/SuperWikiNEXT-32B huggingface dataset:
**הקשה** (באנגלית: **Percussion**) היא טכניקה של בדיקה גופנית.

תיאור
-----

הקשה היא שיטה וטכניקה של דפיקה או תפיפה על משטח כדי לקבוע את המבנה שביסוד המשטח והיא משמשת בבדיקות קליניות גופניות להערכת מצב בית החזה או הבטן. זוהי אחת מארבע שיטות הבדיקה הקלינית, יחד עם בדיקה גופנית, מישוש, האזנה וחקירה. זה נעשה כשהאמה של יד אחת נוקשת על האמה של היד השנייה באמצעות פעולת פרק כף היד. האצבע שלא נוקשת (הידועה כ-pleximeter) מונחת בחוזקה על הגוף מעל הרקמה. בעת לחיצה על אזורי עצם כגון עצם הבריח, ניתן להשמיט את הפלקסימטר ולהקיש ישירות על העצם, כמו למשל בעת נקישה בחלל האפיקלי של נגע ריאתי האופייני לשחפת.

ישנם שני סוגי ההקשה: הישירה, המשתמשת באצבע אחת או שתיים בלבד; והעקיפה, שמשתמשת רק באמה (האצבע האמצעית/המכופפת). בסיווג רחב, ישנם ארבעה סוגים של צלילי הקשה: תהודה, תהודה יתר, קהה כאבן או עמומה. צליל עמום מעיד על נוכחות של מסה מוצקה מתחת לפני השטח. צליל מהדהד יותר מצביע על מבנים חלולים המכילים אוויר. בנוסף להפקת צלילים שונים שניתן לשמוע, הם גם מייצרים תחושות שונות באצבע הפלקסימטר.

הקשה שימשה בהתחלה כדי להבחין בין חביות ריקות למלאות של משקאות חריפים, ונאמר כי הרופא האוסטרי ד"ר ליאופולד אואנברוגר (Leopold Auenbrugger) הוא האדם שהציג את הטכניקה לרפואה המודרנית, למרות ששיטה זו שימשה את אבן סינא כ-1000 שנים לפני כן לתרגול רפואי כמו שימוש בהקשה על הבטן כדי להראות עד כמה היא מלאה, ולהבחין בין מיימת לבין הצטברות גזים.

על בית החזה
-----------

היא משמשת לאבחון חזה אוויר, נפחת ומחלות אחרות. היא יכולה לשמש להערכת הניידות הנשימתית של בית החזה.

על הבטן
-------

היא משמשת כדי למצוא אם איבר כלשהו מוגדל. היא מבוססת על העיקרון של קביעת רקמות ורווחים ביניהן בעת רטט. הצליל שנוצר כך משמש לקבוע אם הרקמה בריאה או פתולוגית.

הערות
-----

בהתבסס על התפיסה השמיעתית והמישוש, ניתן לסווג את התווים (הצלילים) הנשמעים כ:

* צלילים טימפניים דמויי תוף נשמעים מעל מבנים מלאי אוויר במהלך בדיקת הבטן.
* תהודת יתר (pneumothorax), נאמר שנשמע דומה להקשה של לחיים נפוחות.
* תהודה רגילה, הצליל המופק על ידי הקשה על חזה רגיל.
* תהודה לקויה (מסה, קונסולידציה) נמוכה מצלילי הקשה רגילים.
* עמומה (קונסולידציה), בדומה להקשה של מסה כגון כבד.
* צליל אבן, הצלילים המופקים על ידי הקשה מהפלקסימטר ללא תרומה מהאזור הבסיסי.

הקשה עלולה לגרום לכאב, לעתים קרובות זה טוב מכיוון שהכאב יכול להצביע על פתולוגיה בסיסית.

קישורים חיצוניים
----------------

ויקישיתוף מדיה וקבצים בנושא **הקשה** בוויקישיתוף

הערות שוליים
------------

1. ↑  Owen Epstein, G. David Perkin, John Cookson, David P. de Bono. *Pocket Guide to Clinical Examination,* Third Edition. Mosby, 2004. מסת"ב 0-7234-3230-9
2. ↑  Cibeles Jolivette Gonzalez. "Avicenna's Canon Of Medicine". נבדק ב-17 באפריל 2018 – via Internet Archive. `{{cite web}}`:  (עזרה)
3. ↑  "Percussion notes". LifeHugger. אורכב מ-המקור ב-2011-07-13. נבדק ב-2009-10-07.
4. ↑  "University of California, San Diego".

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007536095805171
* LCCN: sh85099737

 |

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
נקבת טיגריס בנגלי עם גוריה בפארק
**הפארק הלאומי בנדהאווגרה** (באנגלית: **Bandhavgarh National Park**) הוא פארק לאומי הנמצא במדינת מאדהיה פרדש בהודו אשר הוקמה בשנת 1968. משמעות שם השמורה הוא על שם אחת הגבעות שבהינדואיזם ניתנה מהאל ראמה לאחיו לקשמאנה (Lakshmana) לשמש כמצודה (בסנסקריט: "Bandhavgarh" פירושו - "מצודת האח").

אזור הפארק ידוע כשטח בעל ג'ונגלים ויערות שנשמרו כגנים לאומיים כבר מאות שנים בשל החיות המרשימות והנופים הפופולרים שבהם ומפוזרים בחלקם הרבה פסלים. באזור מצוי ריכוז גדול של נמרים וטיגריסים, לרבות טיגריסים לבנים שמנהיגים הינדים לכדו כבר ב-1951. הפארק הוכר ב-1968 אך רק ב-1972 הפך כחלק מפרויקט הטיגריס לאזור מוגן שכלל רק 105 קמ"ר. כיום ישנה פגיעה ביערות הפארק הקטן, מה שמגביל את אוכלוסיית הטיגריסים.

בפארק מבקרים מעל 108,000 מבקרים בשנה אך רוב הדרכים לפארק הם באמצעות טיסה מהעיר ג'אבלפור (Jabalpur), העיר הקרובה ביותר.

החי והצומח
----------

הפארק המצוי בקצה של רמת דקאן מכיל עמקים בעלי כרי מרעה, בעיקר סביב אזורי נהר. הפארק מוקף ביערות נשירים ויערות של עצי שאלה (Shorea robusta). בכמה אזורים הוא מוקף בסבכי במבוקים.

בפארק ישנם מעל 250 מיני עופות, הבולטים מביניהם הם עגורי סארוס הנודדים בלהקות בעונה היבשה לפארק כדי ליזון משדות המרעה וכן ישנם מיני ציפורי שיר, תוכים, עופות דורסים כמו נשר הודי, תרנגולאים כמו טווס הודי ותרנגול בנקיבה ועופות מים. ישנם על פי הפקחים 80 מיני פרפראים וכמה מיני זוחלים.

מספר היונקים בפארק הוא קטן מאוד, רק 35 מינים נמצאים בפארק וטורפי-העל שבהם כוללים את הטיגריס הבנגלי ונמרים. בפארק שגודלו רק 105 קמ"ר ישנם טיגריסים בטריטוריות שגודלם 4.77 קמ"ר בממוצע. מספר הטיגריסים בפארק על פי תצפיות מ-2012 הוא 42–47 פרטים, מספר צפוף יחסית לפארקים בהודו והוא מכיל טיגריסים גדולים יחסית. לעיתים נדירות הטיגריסים מהשמורה נודדים החוצה ומגיעים לעימות עם אנשים שחלקם נורים בהם.

בפארק ישנם מיני פרסתנים שונים כמו הגאור, הפרה הגדולה בעולם שחי בעדרים קטנים לאורך הפארק. בתחילה היו מספר גאורים קטן אך הם נקטלו בשל מחלה שעברה מפרות. ב-2012 בפרויקט גדול של מספר מיזמים הועברו משמורת הטיגריס קאנהה 50 גאורים. אך הם כנראה שוב נעלמו מהשמורה. בפארק ישנם גם עדרים קטנים של אייל סמבר, אייל נקוד ומונטיאק וכן האנטילופה הגדולה נילגאי, אשר נפוץ באזורים הפתוחים יותר.

מבין הטורפים הקטנים בולטים הזאב ההודי, הצבוע המפוספס והקרקל וכן מצויים בה דוב שפתני, תנים ונמיות. באזור ישנם גם להקות קטנות של מקוקים ולנגורים ומספר חזירי בר משוטטים.

קישורים חיצוניים
----------------

ויקישיתוף מדיה וקבצים בנושא **הפארק הלאומי בנדהאווגרה** בוויקישיתוף
* 

* אתר האינטרנט הרשמי של הפארק הלאומי בנדהאווגרה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007544627805171
* GND: 4727425-6
* LCCN: sh2005001971
* VIAF: 246976102
* WorldCat (עם VIAF): 246976102

 |
מוצבי צה"ל לאורך גבול הצפון
**מוצב הרדוף** היה אחד ממוצבי צה"ל בגבול ישראל-לבנון בתקופה בה שהה צה"ל ברצועת הביטחון בדרום לבנון.

היסטוריה
--------

הרדוף היה ממוקם צפונית ליישוב שלומי, בנקודת פיתול הגבול, ושטח המוצב חדר לשטח לבנון. מערבית לו היו המוצבים דבורנית וברקן (ראש הנקרה).

את הרדוף איישו סוללות גדודי נ״מ מתנייע 66, 946 ו-947, שהחזיקו בו כוננות אווירית וקרקעית כאחד, והתחלפו ביניהן באחזקת המוצב ובפיקוד עליו. הגדודים הפעילו מערכות נשק נגד מטוסים לטווח קצר מסוג דרקון (צ׳פרל), וולקן, ברקן (סטינגר) ומחבט.

איוש המוצב בכוחות הגנה אווירית נבע כחלק ממסקנות ליל הגלשונים, שהובילו לעיבוי ההגנה האווירית על גבול הצפון, במטרה למנוע חדירות של כלי טיס זעירים, גלשנים וכדורים פורחים כמו גם מטוסי ומסוקי אויב. במקביל להרדוף פעל בגזרה המזרחית מוצב חממה, גם הוא תחת פיקודן של סוללות נ״מ.

בנוסף היה ממוקם בהרדוף מכ"ם "נורית" שהופעל על ידי חיילי תותחנים ואיכן ירי ארטילרי של לוחמי חזבאללה.

בשנת 2000 השלים צה"ל את הנסיגה מרצועת הביטחון. הרדוף לא פונה עם פינוי כלל הכוחות בגלל סמיכותו לגבול הבינלאומי. לאחר ההסכמות ותיקוני הגבול באישור האו"ם, היה הרדוף למוצב האחרון שמפונה על ידי צה"ל, היות ששטח המוצב חדר מהקו הבינלאומי לתוך שטח לבנון. באופן סימבולי, פינוי הרדוף הוא זה שסגר את פרק הנוכחות הצה"לית בלבנון.

הערות שוליים
------------

1. ↑  חיים הר-זהב, **לבנון: המלחמה האבודה**, 2019, עמ' 125
2. ↑  כך נזכור את לבנון, באתר ynet, 22 במאי 2001
3. ↑  האו"ם דורש תיקוני גבול נוספים בצפון: הגבול ליד קיבוץ מנרה יוזז דרומה, באתר וואלה!‏, 8 ביוני 2000
**חוט של כסף** (באנגלית: Spinning Silver; בתרגום חופשי: "טוויית הכסף") הוא ספר פנטזיה מ-2018 מאת נעמי נוביק. הספר נוצר בעקבות מעורבותה של נוביק בפרויקט של סיפור אגדות מחדש על ידי סופרים מפורסמים. הפרויקט יצא לאור תחת הכותרת "The Starlit Wood: New Fairy Tales" ב-2016. נוביק בחרה את סיפורו של עוץ לי גוץ לי, ולאחר שכתבה את "חוט של כסף" כסיפור קצר, החליטה להרחיבו לרומן רחב יריעה. 

הסיפור עוקב אחר שלוש נערות צעירות, שכל אחת מהן היא דמות נקודת תצפית. מרים, בתו של מלווה כספים יהודי בעיירה קטנה במדינה דמוית ליטא, וונדה, בתו של איכר שיכור ומתעלל מאותה עיירה, ואירינה, בתו הבכורה והזנוחה של דוכס העיר הגדולה ויסניה, אשר מושאת כנגד רצונה לצאר הצעיר והיפה שנתון לשליטת שד. הסיפור עוקב אחר שלוש הנערות והתמודדותן, כל אחת בדרכה, עם הוריהן, הסביבה שלהן, ועקרון ההגינות.

העלילה משלבת מוטיבים מזרח אירופאיים, רוסיים, יהודיים, ופנטסטיים.

עלילה
-----

בכפר קטן במדינה מזרח אירופאית, שבה נעשים החורפים קשים וארוכים משנה לשנה, נערה יהודייה צעירה בשם מרים, חיה עם הוריה בעוני. אביה של מרים הוא מלווה כספים שאינו מצליח בעבודתו, דבר הגוזר על המשפחה רעב ועוני. מרים מחליטה להתחיל לגבות את החובות של אביה בעצמה. היא מתגלה כמלוות כספים מוצלחת, שסוחרת בכספים שהיא מקבלת ולאחר מכן מוכרת אותם ברווח נוסף. היא מגלה בעצמה צד שלא הכירה, ומתרברבת ביכולתה להפוך כסף לזהב. הדבר מסבך אותה עם שוכניה של ממלכה המתקיימת במקביל לעולמה ואשר בה שוכן גזע הסטאריק, אשר מלכו חוטף את מרים לממלכתו על מנת שתהפוך עבורו זהב לכסף.

קישורים חיצוניים
----------------

* הספר "חוט של כסף", באתר "סימניה"

הערות שוליים
------------

1. ↑  Veronica Schanoes, The Starlit Wood: New Fairy Tales מתוך אתר publishersweekly.com (באנגלית)
**טמפונדה קרדיאלית** (לבבית) (בעברית: **דַּחַס מסב הלב**), היא מצב חירום רפואי הנוצר בעקבות התמלאות החלל שבין שכבות כיס הלב (פריקרד) בנוזל כלשהו שיוצר לחץ על שריר הלב ומונע ממנו להתרפות כראוי.
מצב זה עלול להיות קטלני אם הוא איננו מטופל במהירות. הסיבות העיקריות להיווצרות טמפונדה קרדיאלית כוללות מחלה גידולית, דלקת קרום הלב מסיבה לא ידועה (אידיופתית) ואי-ספיקת כליות. טמפונדה יכולה להיווצר גם כתוצאה מדימום לתוך המרווח הפריקרדיאלי לאחר ניתוחי לב, טראומה, או טיפול של חולים הסובלים מדלקת קרום הלב חריף על ידי נוגדי קרישה (המגבירים את הדמם ומכאן את הסכנה להיווצרות טמפונדה).

הגורמים
-------

הגורמים יכולים להיות קרע באבי העורקים (אאורטה), סרטן ריאות בשלב מתקדם, פציעות חיצוניות לאזור הלב, התקף לב, ניתוח לב פתוח, דלקת כיס הלב (פריקרדיטיס), אורמיה וטראומה.

תסמינים קליניים ובדיקות נוספות
------------------------------

קיימים שלושה מאפיינים עיקריים לטמפונדה לבבית הקרויים גם Beck's triad:

* תת-לחץ דם
* קולות לב מוחלשים או היעדר קולות לב בהאזנה על ידי סטטוסקופ
* הרחבה של ורידי הצוואר

בטמפונדה נוצרת הגבלה על המילוי החדרי וכתוצאה מכך ירידה בתפוקת הלב. לעיתים מספיק כ-200cc של נוזל כדי לייצר את הסימפטומים והקליניקה - בעיקר בהם הדליפה מתפתחת במהירות, ולעיתים מעל 2,000 מ"ל במידה וההתפתחות היא איטית.

באק"ג ניתן לראות ירידה במשרעת (אמפליטודה) מכלול QRS. כמו כן נפוצה תבנית המכונה "Electrical alternans", במסגרתה קיים שינוי במשרעת מכלול QRS בין פעימה לפעימה.

דופק פרדוקסלי (Paradoxical pulse) הוא מאפיין נוסף של טמפונדה. במצב זה, נמדד לחץ דם נמוך יותר בשאיפת אוויר (מעל 10 מ"מ כספית) מול הוצאת אוויר- כלומר, כאשר המטופל שואף אוויר קיים קושי למשש דופק ביד או שהדופק יהיה מוחלש יותר לעומת הוצאת אוויר.(באדם בריא יש באופן נורמלי ירידה בלחץ דם הסיסטולי בזמן שאיפה עד כ-10 מ"מ כספית אך בטמפונדה הירידה משמעותית יותר) הסיבה לכך היא המכניזם של הטמפונדה - שני חדרי הלב עטופים בשק אשר מתמלא בנוזל ומונע מהם להתרחב. בעת שאיפת אוויר, יש עליה בזרימת הדם לחדר ימין והוא מתרחב על חשבון חדר שמאל, וכתוצאה מכך יש ירידה בנפח האפקטיבי של דם אשר יוצא מחדר שמאל לשאר הגוף - ולכן קיים קושי במישוש הדופק בזמן שאיפה. מצב זה יכול להתרחש לא רק בטמפונדה לבבית כי אם גם אצל כשליש מן החולים הסובלים מפריקרדיטיס קונסטרוקטיבי, וכן במצבים של תסחיף ריאתי ומחלות ריאה חסימתיות.

טיפול
-----

טמפונדה לבבית היא מצב מסכן חיים המחייב פינוי מיידי לבית חולים. הטיפול הרפואי הראשוני יכלול בירור הגורם לטמפונדה, חמצן, החדרת נוזלים דרך הוריד (עירוי) להעלאת לחץ הדם וייתכן ויינתנו אף תרופות המגבירות את יכולת הכיווץ של הלב (כדי להגדיל את המרווח בין הסיסטולה (כיווץ הלב) לדיאסטולה (התרפות הלב)). פעולות רפואיות אלו ניתנות לביצוע על ידי צוותי רפואת החירום בשטח במסגרת טרום-אשפוזית. פעולות מתקדמות יותר, שניתן לבצע רק בבי"ח הם ניקוז הנוזל מאזור הלב בפרוצדורה הנקראת ניקור פריקרדיאלי או אפילו כריתת חלק מכיס הלב על מנת לאפשר ללב להתרחב כראוי שוב.

סיבוכים אפשריים
---------------

* אי ספיקת לב
* בצקת ריאות על רקע אי ספיקת הלב
* הידרדרות לשוק קרדיוגני (הלם לבבי)

ראו גם
------

* תפליט פריקרדיאלי

קישורים חיצוניים
----------------

ויקישיתוף מדיה וקבצים בנושא **טמפונדה קרדיאלית** בוויקישיתוף

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.



1. ↑  דַּחַס מֵסַב הַלֵּב במילון רפואה (תשנ"ט), באתר האקדמיה ללשון העברית
שגיאות פרמטריות בתבנית:מבנה צבאי   
פרמטרים [ תאריך בנייה ] לא מופיעים בהגדרת התבנית 

**טירת דינֶוור** (בוולשית: **Castell Dinefwr**) הייתה טירה שהוקמה במאה ה-10 ושימשה את כס ממלכת דהייברת', כיום במחוז קרמרת'נשייר שבדרום ויילס.

היסטוריה
--------

על פי המסורת רודרי הגדול הקים טירת דינוור לאחר שכבש את האזור סביב שנות 817, נכדו הוול ד'ה קבע בה את כס ממלכת דהייברת' אותה יסד. במאה ה-12 ריס אפ גריפיד' ירש את הממלכה ושיפץ את הטירה משמעותית, מבנה הטירה הנראה כיום מזוהה עם תקופתו של אפ גריפיד' או של בנו ריס גרג. העדויות הארכאולוגיות המוקדמות ביותר הן מתקופת ריס בסוף המאה ה-12, אך ייתכן שמבנה עץ או אבן קדמוים יותר שולבו בטירה החדשה.

הטירה נכבשה על ידי הצבא האנגלי ב-1277 והיא נותרה בשימוש עד המאה ה-15, כאשר נבנה בית ניוטון על שטחי האחוזה והטירה נותרה ריקה. בסוף המאה ה-17 שוקמו חלקים מהטירה לשימוש מגורים כבית קיץ, אך היא ננטשה סופית בסוף המאה ה-18 לאחר שניזוקה משריפה ומאז היא עומדת נטושה כחלק מאחוזת ניוטון הסמוכה.

כיום הטירה נמצאת בבעלות Cadw האמונה על שימורה, בנוסף היא מוגדרת כבניין רשום מדרגה I.

ראו גם
------

* הוול ד'ה
* ממלכת דהייברת'

לקריאה נוספת
------------

* Roger Thomas, **Castles in Wales**, Wales Tourist Board & Automobile Association, 1988.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **טירת דינוור** |

* טירת דינוור, באתר אנציקלופדיה בריטניקה (באנגלית)
* ההיסטוריה של הטירה באתר 'Castle Wales'.
* אודות הטירה באתר 'eCastles'.
**קרולינה פיהלגס** (באסטונית: **Carolina Pihelgas**; נולדה ב-24 בפברואר 1986) היא משוררת ומתרגמת אסטונית.

ביוגרפיה
--------

פיהלגס גרה כיום בטרטו, עיר במזרח אסטוניה שבאוניברסיטה שלה למדה אנתרופולוגיה ומדע הדתות. היא מפורסמת בארצה לא רק הודות לשירתה שזיכתה אותה בפרסים רבים, אלא ידועה גם כמתרגמת מוכשרת ופורייה ממגוון שפות ובכללן אנגלית, דנית, יוונית, נורווגית, ספרדית, קטלאנית ושוודית. פיהלגס עובדת כיום כעורכת ראשית בכתב עת ספרותי נודע, ובה בעת היא גם עורכת לשון בכתב עת לענייני תרגום. היא עוסקת גם בעריכת אסופות של שירה מתורגמת משפות רבות לאסטונית. לפי שעה פרסמה היוצרת שבעה ספרי שירה: "טביעת האצבע" (2006), "קולות הבוקעים מן היער" (2010), "התגברות האושר" (2011), "המכתב מהבית" (2014), "זוטות בעלטה" (2017), "אור בתוך האבן" (2019) ו"הרוח לא נשבה עוד נגד איש" (2020). עשרה משיריה התפרסמו בתרגום לעברית בספר כובעים וכפפות, אסופה לשירה אסטונית שערך ותרגם רמי סערי. אנתולוגיה זאת ראתה אור בהוצאת כרמל בשנת 2021.

עבודותיה
--------

* 2006 - Sõrmemuster
* 2010 - Metsas algavad hääled
* 2011 - Õnnekangestus
* 2014 - Kiri kodust
* 2017 - Pimeduse pisiasjad
* 2019 - Valgus kivi sees
* 2020 - Tuul polnud enam kellegi vastu.

לקריאה נוספת
------------

* רמי סערי (עורך ומתרגם), **כובעים וכפפות – אסופת משוררים אסטונים צעירים**, הוצאת כרמל, 2021, עמודים 109–120.

קישורים חיצוניים
----------------

ויקישיתוף מדיה וקבצים בנושא **קרולינה פיהלגס** בוויקישיתוף
* "כל החיים לומדים", שיר מאת קרולינה פיהלגס בתרגום רמי סערי מאסטונית לעברית
* קרולינה פיהלגס, Young Poets - Vakxikon.gr Media & Publishing Group, 2 בנובמבר 2019

הערות שוליים
------------

1. ↑  sarit, קָרוֹלִינָה פִּיהֶלְגָס, באתר nilly dagan

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0001 1531 473X
* LCCN: n2011007857
* SUDOC: 189852291
* VIAF: 168249792
* WorldCat: lccn-n2011007857

 |
**טירת מידהופ** היא בית מגדל מהמאה ה-16 בסקוטלנד, הממוקם בכפר אברקורן באחוזת הופטון, 4 קילומטרים (2.5 מיל) ממערב לדרום קווינספרי, בפאתי אדינבורו.

היסטוריה
--------

הטירה הנטושה שניתן לראות היום מייצגת את בית המגדל בן 5 הקומות והמגדל. בשנת 1678 הטירה עברה מתיחת פנים כאשר הוסר מגדל הכניסה והרחבה למזרח הוגדלה והוארכה. פתח חדש נוסף יחד עם חצר קטנה בגודל 114 by 61 רגל (35 by 19 מטרים), מדרום.

במאה ה-15 השתייכה למשפחת מרטין. במהלך המאה ה-16 השתייכה הטירה לאלכסנדר דראמונד ממידהופ, אחיו של רוברט דראמונד מקארנוק, אדון העבודה לכתר סקוטלנד. אבן עם הכיתוב "AD 1582 MB" מנציחה את אלכסנדר ואשתו מרג'ורי ברוס.

תקרה מצוירת מהמגדל שוקמה על ידי סקוטלנד ההיסטורית באדינבורו; היא תוכננה להיות מוצגת לציבור בארמון הולירוד. כוללת מוטיבים של גליל סינפויל וככל הנראה מנציח את נישואיו של סר רוברט דראמונד, שהפך ללורד בשנת 1619, ליורשת המילטון. המוטו המשפחתי היה "ad astra per ardua" ולשברים מהתקרה המצוירת אחרת היו כוכבי זהב המיוצגים בסמל אבירים.

שובך גדול, שני חדרים, היכל, בסוף המאה ה-17, נוספו באורך 140 מטרים (150 יארד) מדרום-מזרח.

בתרבות הפופולרית
----------------

טירת מידהופ שימשה לצילומי הסדרה זרה מבית סטארז כבית משפחתו של ג'יימי פרייזר בשם "לליברוך" (Lallybroch) אך ידוע גם בשם ברוך טואראך (Broch Tuarach).

גלריה
-----

* הטירה ממזרח.הטירה ממזרח.
* נוף לחצר של הטירהנוף לחצר של הטירה
* הגישה לטירההגישה לטירה

לקריאה נוספת
------------

* Mike Salter, (1985). *Discovering Scottish Castles*. Shire Publications Ltd. מסת"ב 0-85263-749-7ISBN 0-85263-749-7.

קישורים חיצוניים
----------------

ויקישיתוף מדיה וקבצים בנושא **טירת מידהופ** בוויקישיתוף
* תמונות מטירת מידהופ
* אחוזת הופטון (טירת מידהופ)

הערות שוליים
------------

1. ↑  *Acts of the Lords Auditors of Causes and Complaints* (Edinburgh, 1839), p. 178.
2. ↑  MacGibbon & Ross, *Castellated and Domestic Architecture*, ii, (1887), 502-507
3. ↑
4. ↑  *House of Drummond*, David Malcolm, Edinburgh (1808), 33.
5. ↑  The General Armory of England, Scotland, Ireland and Wales, Bernard Burke, Harrison & Sons, 1884, p. 301

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"טירת מידהופ"**.
**האי הוֹקר** (באנגלית: **Hawker Island**) הוא אי בחלקו המזרחי של מפרץ פרידז, בארץ הנסיכה אליזבת, שבאנטארקטיקה.

צורתו של האי לא סדירה. אורכו כ-1.7 קילומטרים.

האי ממוקם 7 קילומטרים מדרום-מערב לתחנת דייוויס, בין האי מיול, לחצי האי מיול שבגבעות וסטפולד.

היסטוריה
--------

### גילוי ומיפוי האי

האי מופה על ידי קרטוגרפיים נורווגיים, בהתבסס על תצלומי אוויר על ידי משלחת לארס כריסטנסן, בעונת המחקר (הקיץ האנטארקטיקה) 1936–1937.

האי מופה בשנית על ידי משלחת החקר האנטארקטית הלאומית של אוסטרליה בעונת המחקר (הקיץ האנטארקטי) 1956–1957.

### מקור השם

שמו של האי ניתן לו על ידי ועדת השמות האנטארקטיים של אוסטרליה.

האי נקרא על שמו אלן צ'ארלס הוקר (Alan Charles Hawker), שהיה אחראי על תקשורת הרדיו בתחנת דייוויס, בשנת 1957.

אזור אנטארקטי מוגן במיוחד
-------------------------

באי מספר מושבות רבייה של יסעור ענק דרומי מושבות אלה הן המושבות הדרומיות ביותר של ציפור זו באנטארקטיקה.

כמו כן באי מושבות של פינגווין אדלי ושל יסעור הכף.

בשל מושבות ייחודיות אלה, האי מוגן תחנת אמנת אנטארקטיקה, והוא אזור אנטארקטי מוגן במיוחד (ASPA) מס' 167.

לקריאה נוספת
------------

• **Management Plan for Antarctic Specially Protected Area No. 167**

• Ben Saul, Tim Stephens, Editors, **Antarctica in International Law**, Bloomsbury Publications 2015
**בסיס נתונים:**
• Miller, K. King, C.K. and van Oosterom, J. **Population genetics of east Antarctic sea urchins**, Australian Antarctic Data Centre

קישורים חיצוניים
----------------

* האי הוקר באתר הסקר הגאולוגי של ארצות הברית
* האי הוקר באתר הגאזט האנטארקטי של ממשלת אוסטרליה
* האי הוקר באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור האי הוקר
* האי הוקר באתר marineregions

הערות שוליים
------------

1. 1 2 3 4 5 6 7 8 9 10 11  מידע גאוגרפי והיסטורי
2. 1 2 3  ראו במסמך "Management Plan for
Antarctic Specially Protected Area No. 167" המפורט להלן בפסקת "לקריאה נוספת"
3. ↑  ראו בספר "Antarctica in International Law" המפורט להלן בפסקת "לקריאה נוספת", בעמ' 171
**הר אֶבִּי** או **הר אֶבֶּה** (באנגלית: **Mount Abbe**) הוא הר בעל פסגה כפולה, ברכס פיירווד'ר שבהרי סנט אליאס בדרום מזרח מדינת אלסקה שבארצות הברית.

ההר ממוקם בשטח הפארק הלאומי גליישר בי.

ההר ממוקם 13 קילומטרים צפונית-מזרחית להר אורוויל, בסמוך לקצהו של קרחון ג'ונס הופקינס.

גובהו של ההר 2,420 מטרים מעל פני הים; הר אבי הוא ההר ה-232 בגובהו באלסקה, וההר ה-12,939 בגובהו בארצות הברית.

ההר מתנשא לגובה של 286 מטרים מעל סביבתו.

בשל מיקומו, בסמוך לחוף הים (2 קילומטרים מקו החוף של האוקיינוס השקט), ובשל התנשאותו מעל קרחון ג'ונס הופקינס המגיע לקו החוף, ההר מצולם לעיתים קרובות מספינות שייט התענוגות העוברות בסמוך לחוף.

על מורדות ההר ממוקמים קרחון גילמן, וקרחון קלארק.

היסטוריה
--------

### מקור השם

שמו של ההר ניתן לו בשנת 1936 על ידי ויליאם אוסגוד פילד (William Osgood Field), ו-ויליאם סקינר קופר (William Skinner Cooper), שניהם חברי החברה הגאוגרפית האמריקאית (American Geographical Society).

ההר נקרא על שמו של הגאוגרף האמריקאי קליבלנד אבי ג'וניור (Cleveland Abbe Jr.), אשר קיבל תואר דוקטור בשנת 1898 מאוניברסיטת ג'ונס הופקניס.

קרחון גילמן נקרא על שמו של דניאל קויט גילמאן (Daniel Coit Gilman), שהיה הנשיא הראשון של אוניברסיטת ג'ונס הופקינס.

קרחון קלארק נקרא על שמו של ויליאם באלוק קלארק, פרופסור לגאולוגיה באוניברסיטת ג'ונס הופקינס בין השנים 1887 – 1917, וחבר צוות הסקר הגאולוגי של ארצות הברית בין השנים 1888 – 1917.

### הטיפוס לפסגת ההר

הטיפוס הראשון המתועד לפסגה הדרומית של ההר נערך ה-11 ביוני 1977, על ידי ג'ים ויקווייר (Jim Wickwire) ועל ידי דוזאן ג'אגרסקי (Dusan Jagersky), אשר טיפסו לפסגה דרך המדרון הדרום-מזרחית של ההר.

שלושה ימים לאחר מכן ג'אגרסקי מצא את מותו, בעת הירידה מהפסגה.

הטיפוס הראשון המתועד לפסגה הצפונית של ההר נערך ב-14 ביולי 1991, על ידי וולטור גוב (Walter Gove) ו-ויליאם פנילינג (William Pilling).

גלריית תמונות
-------------

* הר אבי מתנשא מעל קרחון ג'ונס הופקינסהר אבי מתנשא מעל קרחון ג'ונס הופקינס
* שתי הפסגות של הר אבישתי הפסגות של הר אבי

קישורים חיצוניים
----------------

* הר אבי באתר הפארקים הלאומיים של ארצות הברית
* הר אבי באתר peakbagger
* תרשים הנוף הנשקף מהר אבי באתר peakvisor
* הר אבי באתר peakery (מרחקים לאתרים סמוכים)
* מפה טופוגרפית של אזור הר אבי
* מידע למטפס על הר אבי באתר mountainproject
* תחזית מזג אוויר עדכנית ארוכת טווח עבור הר אבי

הערות שוליים
------------

1. 1 2 3 4 5  מידע גאוגרפי והיסטורי
2. ↑  לפי מקור אחר גובהו של הר אבי 2,499 מטרים מעל גובה פני הים
3. 1 2 3  מידע על גובה ההר
4. 1 2 3 4 5 6 7 8 9  מידע היסטורי באתר הרשמי של שירות הפארקים הלאומיים של ארצות הברית
5. ↑  מקור שמו של ההר

| אתרים בפארק הלאומי גליישר ביי |
| --- |
| רכסי הרים | אלסק • פיירווד'ר | קרחון מרג'ורי |
| הרים | אבי • ברתה • ליטויה • סולסברי • סנטינל • פיירווד'ר • קרילון |
| לשונות יבשה | פיירווד'ר |
| מפרצים | גליישר |
| קרחונים | ג'ונס הופקינס • ליטויה • קלארק • קרול |
**רוּבִּין דימיטרוב** (בבולגרית: **Рубин Димитров**;‏ 30 בספטמבר 1915, סופיה, ממלכת בולגריה – 3 בינואר 1995, תל אביב, ישראל), היה חסיד אומות העולם בשל חלקו במאבק נגד רדיפות יהודי בולגריה במהלך מלחמת העולם השנייה. ב-1962 היגר דימיטרוב לישראל ובה חי את שארית חייו.

סיפור המעשה
-----------

דימיטרוב נולד בשכונת בּוֹיָאנַה (אנ') שבעיר סופיה לאָסֶן ואנה זוג סוחרים. בשכונה זו גרו יהודים רבים ורובין התיידד עם בני הקהילה המקומית. במהלך מלחמת העולם השנייה עבד כרוכל למחייתו ונהג להבריח מוצרי מזון, בגדים וסיגריות ליהודים שהיו כלואים במחנות לעבודות כפייה. באחת הפעמים נתפס בידי המשטרה, הוכה קשות ואיבד חלקית את מאור עיניו.

ב-24 במאי 1943 ביצעו שוטרים בולגרים אקציה בקרב יהודי סופיה במטרה לגרשם לערי השדה. תוכניתו של אלכסנדר בלב ראש הקומיסריון לענייני יהודים הייתה לראות בגירוש זה שלב ראשון לקראת גירושם של בני הקהילה אל מחנות ההשמדה הנאציים. מאות ממנהיגי הקהילה נעצרו לקראת גירושם למחנה הריכוז סומוביט שליד פלבן. דימיטרוב הצליח להחביא במאפייה שהייתה שייכת לסבתו בשכונת יוצ'בונאר, 20 יהודים שיועדו לגירוש. בהמשך, סייע דימיטרוב להבריח חבילות מזון לעצורים היהודים, שנכלאו זמנית בבית הספר היהודי בשכונתו.

אחריתו
------

ביוני 1962 הוזמן על ידי חברי "איחוד עולי בולגריה" בישראל לצורך טיפול רפואי, בשל החמרה בכושר ראייתו. דימיטרוב החליט להשתקע במדינת ישראל וב-1963 העניק לו ארגון יד ושם את
עיטור חסיד אומות העולם. דימיטרוב התגורר בתל אביב, ברבות הימים נשכח פועלו ומצבו הכלכלי והבריאותי הידרדר. ב-1986 שודרה במסגרת תוכנית התחקירים כלבוטק בערוץ הראשון כתבה על מצבם הכלכלי הקשה של חסידי אומות העולם המתגוררים בישראל, אשר להבדיל מחסידי האומות שהתגוררו מחוץ לישראל, לא זכו לתמיכה כלכלית. בעת השידור נכח באולפן נשיא המדינה חיים הרצוג והתוכנית עוררה הדים נרחבים מאוד בציבור הישראלי. כתוצאה משידור התוכנית תוקן חוק הביטוח הלאומי ולחסידי אומות העולם הוענקה קצבה חודשית בגובה השכר הממוצע במשק. ב-1987 הוענק לדימיטרוב תואר יקיר העיר תל אביב-יפו. הוא הלך לעולמו בתל אביב ב-1995, ונקבר בבית הקברות בקריית שאול.

קישורים חיצוניים
----------------

ויקישיתוף מדיה וקבצים בנושא **רובין דימיטרוב** בוויקישיתוף
* רובין דימיטרוב, באתר "יד ושם" (באנגלית)

הערות שוליים
------------

1. ↑  רובין דימיטרוב, באתר "יד ושם" (באנגלית)
2. ↑  חסידי אומות עולם, באתר cms.education.gov.il .
3. 1 2  יקירי העיר תל אביב-יפו, באתר עיריית תל אביב-יפו.
4. ↑  חסידי אומות העולם, רשימת חסידי אומות העולם מבולגריה, באתר יד ושם (באנגלית).
5. ↑  זוהר ישראל, כלבוטק חוגגת 25 שנים, באתר ynet.
6. ↑  רובין דימיטרוב באתר GRAVEZ

| **בולגרים חסידי אומות העולם** |
| --- |
| 

|  |  |
| --- | --- |
| ספירו דנקוב • רובין דימיטרוב • פאבל גרג'יקוב • ורה איצ'קובה • מלאדן איוואנוב • וסילי איוואנוב • דימו קזאסוב • המטרופוליט קיריל • אטאנאס קוסטוב • מיכאיל מיכאילוב • פטר מיכאלב • איוואן מומצ'ילוב • דימיטר פשב • אנה פופסטפנובה • אנה סרצ'אג'ייבה • אסן סויצ'מזוב • המטרופוליט סטפן • סטנקה סטויצ'בה • נדז'דה ואסילבה • ולדימיר קורטב • |  |

 |
קמיני נואם בוועידה הארצית ה-15 של קק"ל, בבית הבימה בתל אביב, 1947
**אברהם קמיני** (1894-1972) עסקן ציוני, חבר מפא"י, חבר מועצת עיריית תל אביב, יושב ראש הוועד הארצי של הקרן הקיימת לישראל.

קמיני נולד בברסלב באוקראינה, גדל באודסה, למד בבית ספר ציוני ובישיבה האודיסאית הציונית בהנהלת הרב חיים טשרנוביץ. החל בפעילות ציונית בצעירי ציון והיה חבר הוועד המקומי של הקרן הקיימת לישראל יחד עם יוסף ספיר וישראל גורי. השתתף בהתארגנויות לתמיכה בפליטי פרעות פטליורה וביוזמות שקידמו חיים נחמן ביאליק ויוסף קלוזנר להקמת בתי ספר לחינוך יהודי ועברי והוצאת ספרי לימוד.

עלה לארץ ישראל ב-1919 באוניה רוסלאן, מאיר דיזנגוף קיבלו לעבודה כפקיד הרביעי בוועד תל אביב, בהמשך עבד שנים רבות בעיריית תל אביב, בין השאר כמנהל מחלקת הגבייה. היה ממייסדי ארגון עובדי העירייה וקופת הגמל של עובדי העירייה.

היה חבר מפלגת הפועל הצעיר, ובהמשך לאחר התאחדותה למפא"י היה חבר מפא"י. היה נציג מפא"י בקונגרסים הציוניים, חבר אספת הנבחרים.

קמיני היה פעיל בקרן קיימת לישראל, ב-1920 נבחר בוועידת עסקני קק"ל השנייה ליושב ראש הוועד הארצי של קק"ל וכיהן מאז שנים רבות בתפקיד זה. ב-1935 יזם את הקמת בית קק"ל בתל אביב, היה מעורב בהפקת כנסי קול האדמה ותערוכות עם ואדמתו.

היה חבר מרכז הסתדרות הפקידים, חבר הנהלת קופת מלוה וחסכון של העובדים בתל אביב, שופט מטעם הסתדרות העובדים במשפטי חברים, בבוררויות ממשלתיות בסכסוכי עבודה ושביתות.

כיהן כיושב ראש מועצת המנהלים של דבר.

ב-1930 נישא לרחל פוליציק, היו הורים לזיוה וחיותה.

* ועידת קק"ל בבזל, 1946, קמיני שני מימיןועידת קק"ל בבזל, 1946, קמיני שני מימין
* בכינוס "קול האדמה", קמיני משמאל, לצד יצחק אלעזרי-וולקניבכינוס "קול האדמה", קמיני משמאל, לצד יצחק אלעזרי-וולקני

קישורים חיצוניים
----------------

* דוד תדהר (עורך), "אברהם קמיני", באנציקלופדיה לחלוצי הישוב ובוניו, כרך ב (1947), עמ' 893
* מת אברהם קמיני, דבר, 23 במרץ 1972

הערות שוליים
------------

1. ↑  ברכות לנישואי אברהם קמיני, דבר, 19 במרץ 1930

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007520834905171
* ISNI: 0000 0004 2057 6998
* LCCN: no2013128495
* VIAF: 305453745
* WorldCat (עם VIAF): 305453745

 |
**רז נדב** (נולד ב-7 בינואר 1966) הוא סופר ישראלי.

ביוגרפיה
--------

נדב נולד וגדל בתל אביב. בהיותו נער החל לכתוב סיפורים קצרים בהשראת פעיל השלום אייבי נתן ותחנת הרדיו קול השלום, והצטרף לפעילויות הומניטריות במסגרת ארגון "המלאכים של אייבי".

בתחילת שנות העשרים לחייו עבר נדב להתגורר בארצות הברית, שם החל לגבש את זהותו כאמן יוצר. לאחר מספר שנים בארצות הברית שב נדב לישראל והחל בכתיבת ספריו.

בשנת 2003 פורסם ספרו הראשון "הלב הרואה", שהוא קובץ של סיפורים קצרים. אחדים מן הסיפורים נכתבו בסגנון הריאליזם הקסום ומשיקים למדע הבדיוני, באחרים ניתן למצוא יסודות פנטסטיים.

בשנת 2006 פורסם ספרו השני "הבלונדיניות העצובות של חיי". זהו רומן שבמרכזו שדרן רדיו פרוע המנהל מערכת יחסים הזויה והרסנית עם שלוש נשים בלונדיניות דיכאוניות.

שני ספריו של נדב ראו אור בהוצאת מודן.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **רז נדב** |

* אתר האינטרנט הרשמי של רז נדב
* רשימת הפרסומים של רז נדב, בקטלוג הספרייה הלאומית
* הספרים של רז נדב, באתר "סימניה"
* הבלונדיניות העצובות של חיי, על הספר וקטע מתוכו, באתר "טקסט"
* רז נדב, ב"לקסיקון הספרות העברית החדשה"

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007297449405171
* LCCN: no2003119208
* VIAF: 298620854
* WorldCat (עם VIAF): 298620854

 |
**Kickstarter** (מאנגלית "נותן דחיפה ראשונית") היא חברה לתועלת הציבור המפעילה אתר המממש רעיונות יצירתיים באמצעות מימון המונים. מהקמתו ב-2008, מימן האתר מגוון רחב של פרויקטים, כגון סרטי אינדי, מוזיקה וקומיקס, עיתונות, משחקי מחשב ופרויקטים הקשורים במזון. 

בשנת 2012 החל גיוס המונים לפיתוח משחק מחשב "Castle Story", כאשר המטרה הייתה לגייס 80 אלף $, מהר מאוד היקף הגיוס הגיע ל-700 אלף $.

בתחילת שנת 2014 פרסם האתר כי במהלך שנת 2013 חלה צמיחה של 50% בהיקף הגיוסים, וגויסו סך הכל כ-480 מיליון דולר, ב-3 במרץ 2014 פרסם האתר כי גויסו בסך הכל מיליארד דולר.

מנגנון
------

Kickstarter הוא אתר המשמש פלטפורמה לגיוס כספים בשיטת מימון המונים. שיטה זו חוסכת פנייה למשקיעים מקצועיים, הדרך המרכזית להשגת מימון.

באפשרותם של הנרשמים לאתר לפרסם את הרעיון שלהם בצורה של פרויקט עתידי, ולבקש מגולשים תמיכה כלכלית בתמורה לגמול כלשהו. לכל סכום אותו הגולש מעוניין "לתרום" ("Pledge"), היזם מציע גמול ההולך וגדל בהתאם לגודל התרומה. על יוצרי הפרויקט לבחור תאריך יעד ומטרה כספית מינימלית, כך שאם הפרויקט לא צובר את הסכום הנדרש עד לתאריך הנבחר, הכסף לא נגבה כלל. הכסף עבור הפרויקט "נתרם" באמצעות אתר אמזון.

אם הפרויקט עמד ביעדיו, הכסף מועבר לידי היזם, כאשר 5 אחוזים מועברים לאתר וכ-5 אחוז נוספים מועברים לאמזון. בשונה מצורות השקעה וגיוס כספים אחרות, Kickstarter לא תובעים בעלות כלשהי על הפרויקט או תוצריו. למרות זאת, לאחר שהפרויקט מומן נשמר דף מסכם בארכיון האתר, הנגיש לכלל הגולשים, ואינו ניתן לעריכה או הסרה.

מגבלות
------

ליזמים אין מחויבות משפטית להשתמש בכסף שצברו למימון הפרויקט, או לספק תוצר כלשהו, והאתר הואשם בחוסר בקרת איכות על הפרויקטים שבו. Kickstarter ממליץ לגולשיו להשתמש בשיקול דעת לפני שהם תורמים לפרויקט ומזהיר את היזמים מפני תביעות משפטיות במידה ולא יעמדו בהבטחותיהם.

גיוס כספים יכול להיעשות רק על ידי תושבי מדינות מסוימות, בחלקן תחת הגבלות מסוימות. בארצות הברית ובאוסטרליה לדוגמה אין הגבלות, בקנדה יש תלות בסוג כרטיס האשראי של מבקשי המימון, ובישראל אין כלל יכולת ליצור פרויקטים.

קישורים חיצוניים
----------------

ויקישיתוף מדיה וקבצים בנושא **Kickstarter** בוויקישיתוף
* 

* אתר האינטרנט הרשמי של Kickstarter (באנגלית)
* Kickstarter, ברשת החברתית פייסבוק

* Kickstarter, ברשת החברתית אקס (טוויטר)

* Kickstarter, ברשת החברתית אינסטגרם

* Kickstarter, סרטונים בערוץ היוטיוב
* אליחי וידל, ירון כהן-צמח, קיקסטארטר: עכשיו גם ליזמים העצלנים יש תוכנית ריאליטי משלהם, באתר TheMarker‏, 17 באוגוסט 2012
* הראל עילם, קיקסטארטר גידל מפלצת, באתר כלכליסט, ‏17 בפברואר 2014
* אתר למנויים בלבד מיכל רמתי, אקונומיסט, בן אדם רוצה 10 דולרים כדי להכין סלט תפו"א. לא תיתנו?, באתר TheMarker‏, 5 בפברואר 2015

הערות שוליים
------------

1. ↑
2. ↑  סיכום 2013 של קיקסטארטר: התמונה אופטימית. והמציאות?, באתר כלכליסט.
3. ↑  Who can use Kickstarter?

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007376086005171
* LCCN: no2012124040
* NLA: 57984262
* VIAF: 264937342
* WorldCat: lccn-no2012124040

 |
תמונתה של קונסטנצה, שצייר גיסה יוזף לנגה, 1782.
**מריה קונסטנצה ססיליה יוספה יוהנה אלויזיה מוצרט** (שם נעוריה: **ובר**, 5 בינואר 1762 - 6 במרץ 1842) הייתה זמרת סופרן אוסטרית, דודניתו של המלחין קרל מאריה פון ובר ואשתו של וולפגנג אמדאוס מוצרט.

היא נולדה בשנת 1763 ב-*Zell am Wiesenthal*. פגשה לראשונה את וולפגנג אמדאוס בשנת 1777 במנהיים, אולם באותה שעה גילה מוצרט עניין דווקא באחותה הגדולה אלויזיה. כשפגש מוצרט את המשפחה בשנית בשנת 1781 בווינה, אלויזיה כבר הייתה נשואה. מוצרט התגורר אצל משפחת ובר תקופה מסוימת, אולם עזב עקב שמועות על היחסים ביניהם. גם אלויזיה וגם קונסטנצה (כמו גם אחיותיהן סופי ויוזפה) היו זמרות. מוצרט כתב עבור קונסטנצה את תפקיד הסופרן במיסה הגדולה שלו בדו מינור. 

מוצרט וקונסטנצה נישאו ב-4 באוגוסט 1782. הם הביאו לעולם שישה ילדים תוך תשע שנים, אולם רק שניים מהם (קרל תומאס ופרנץ קסאפר) שרדו את גיל הילדות: 

* ריימונד ליאופולד (1783)
* קרל תומאס (1784)
* יוהאן ליאופולד (1786)
* תרזיה (1787)
* אנה (1789)
* פרנץ קסאפר (1791)

חולשתה הגופנית של קונסטנצה מיוחסת להריונותיה המרובים והתכופים, והיא בילתה חלק ניכר מזמנה תשושה במיטה. פרט זה מוזכר בסרט הספק בדיוני ספק ביוגרפי שנעשה על אודות חיי מוצרט, "אמדאוס", אף כי בסרט הוזכר רק הריון אחד מתוך השישה, בסצנות רבות נראתה קונסטנצה כשהיא נחה במיטתה.

לאחר מותו של וולפגנג אמדאוס מוצרט בשנת 1791, קונסטנצה נקלעה לקושי לכלכל את עצמה ואת שני ילדיה. בסופו של דבר בשנת 1800 היא מכרה את שארית יצירותיו של מוצרט, כולל הרקוויאם הלא-גמור, למוציא לאור יוהאן אנטון אנדרה.

בשנת 1809 נישאה קונסטנצה לגאורג ניקולאוס פון ניסן - דיפלומט וסופר דני. בשנים 1810–1820 הם התגוררו בקופנהגן, ואחר כך טיילו בכל רחבי אירופה, בעיקר בגרמניה ואיטליה. בשנת 1824 קבעו את מקום מושבם בזלצבורג, שם כתבו את הביוגרפיה של מוצרט, שפורסמה בשנת 1828, שנתיים לאחר פטירתו של בעלה השני.

קונסטנצה נפטרה בזלצבורג בשנת 1842.

ראו גם
------

* וולפגנג אמדאוס מוצרט
* הסרט על מוצרט, אמדאוס

לקריאה נוספת
------------

* **הנשים של מוצרט**, ג'יין גלובר. ספרי עליית הגג, 2007.
* אלפרד איינשטיין, **מוצרט: אפיו ויצירתו**, תרגם יצחק הירשברג, הוצאת עידית 1957

קישורים חיצוניים
----------------

ויקישיתוף מדיה וקבצים בנושא **קונסטנצה מוצרט** בוויקישיתוף
* אתר המוקדש לקונסטנצה מוצרט (בגרמנית)
* קונסטנצה מוצרט, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007265632805171
* BIBSYS: 90571738
* BNE: XX1042213
* BnF: cb121551991 (data)
* CiNii: DA12918897
* GND: 11873721X
* ISNI: 0000 0000 8091 3272
* LCCN: n81139238
* MusicBrainz: d3c03d48-c2cb-4eed-8dbc-a38731f07f0e
* NDL: 00621181
* NKC: kup20000000067574
* NLP: a0000001834976
* NTA: 075163276
* RERO: 02-A003642499
* SELIBR: 206412
* SNAC: w6h71k26
* SUDOC: 030059003
* VcBA: 495/314181
* VIAF: 12345861
* WorldCat: lccn-n81139238

 |
הר הדינגטון, איור מעשה ידי ג'יימס קלארק רוס משנת 1847
**הר הדינגטון** או **הר האדינגטון** (באנגלית: **Mount Haddington**) הוא הר גבוה באי ג'יימס רוס, הגדול באיי קבוצת איי ג'יימס רוס, המקיפה את קצהו הצפון-מזרחי של חצי האי האנטארקטיקי, בארץ גרהאם שבאנטארקטיקה.

ההר הוא הר געש מסוג חרוט מגן.

ההר מכסה את מרבית שטחו של האי ג'יימס רוס, והוא ההר הגבוה באי - הוא מתנשא לגובה של 1,630 מטרים מעל פני הים, ומעל סביבתו; הר הדינגטון הוא ההר ה-35 בהתנשאותו באנטארקטיקה.

רוחבו של ההר 60 קילומטרים. בעברו של ההר התפרצויות געשיות תת-קרחוניות רבות, שיצרו את רוחבו הבלתי רגיל.

גאולוגיה
--------

הר הדינגטון נוצר לאורך שבר לרסן (Larsen Rift), בעיקר במהלך תקופות המיוקן והפליוקן, אולם התפרצויות מאוחרות יותר, באלפי השנים האחרונות, יצרו חרוטים געשיים על מדרונות ההר. התפרצויות מפולסות (Effusive eruptions) יצרו דלתאות בזלת גדולות המורכבות מסלעי היאלוקלאסטיט ומסלעי ברקציה, וכן מזרמי לבה.

היסטוריה
--------

### גילוי ומיפוי ההר

הר הדינגטון התגלה ב-31 בדצמבר 1842 על ידי משלחת רוס לחקר אנטארקטיקה, שנערכה בין השנים 1839 ל־1843, בפיקודו של ג'יימס קלארק רוס.

ההר נסקר ומופה על ידי משלחת סקר מטעם סקר שטחי חסות איי פוקלנד, בעונת המחקר (הקיץ האנטארקטי) 1952–1953, אשר יצאה לסקר ממפרץ התיקווה.

### מקור השם

רוס נתן להר את שמו.

רוס קרא להר על שמו של תומאס המילטון, רוזן הדינגטון התשיעי (Thomas Hamilton, 9th Earl of Haddington), באותה עת הלורד הראשון של האדמירליות.

לקריאה נוספת
------------

• Glasser, N.F. B.J. Davies, J.L. Carrivick, A. Ròdes, M.J. Hambrey, J.L. Smellie and E. Domack (2014), **Ice stream initiation on the northern Antarctic Peninsula**, Quaternary Science Reviews 86, 78-88.
• Bethan Davies, **Holocene climate and ice-shelf history on James Ross Island**, 23/08/2012
• Defense Mapping Agency 1992, **Sailing Directions (planning Guide) and (enroute) for Antarctica**, P 279

קישורים חיצוניים
----------------

* הר הדינגטון באתר הסקר הגאולוגי של ארצות הברית
* הר הדינגטון באתר הגאזט האנטארקטי המשווה SCAR של ממשלת אוסטרליה
* הר הדינגטון באתר מכון סמית'סוניאן
* הר הדינגטון באתר peakbagger
* הר הדינגטון באתר mindat
* תחזית מזג אוויר עדכנית ארוכת טווח (לפי גבהים) עבור הר הדינגטון

הערות שוליים
------------

1. ↑  הר האדינגטון באתר מכון סמית'סוניאן
2. 1 2 3 4 5 6 7 8  מידע גאוגרפי והיסטורי
3. 1 2 3 4 5 6  מידע גאולוגי
4. ↑  התנשאות ההר
5. ↑  הרי אנטארקטיקה לפי התנשאותם
6. 1 2 3 4 5 6 7 8 9 10  מידע היסטורי
רחוב בזל בשנת 1939.
**רחוב בזל** הוא רחוב מרכזי בתל אביב, ישראל הקרוי על שם העיר השוויצרית באזל, שם התקיים הקונגרס הציוני העולמי הראשון בשנת 1897 בהנהגתו של תיאודור הרצל.

הרחוב עובר מרחוב דיזנגוף לרחוב אבן גבירול ואורכו 650 מטר. העיר מפורסמת בשל הרבה בוטיקים אופנתיים ובתי קפה. הרחוב נותן את שמו לכל אזור הרחובות הסובבים אותו נהוג לכנות "מתחם בזל". הרחוב ידוע בשלל השטחים הירוקים שלו במרכז תל אביב. הרחוב ידוע בשלל השטחים הירוקים שלו במרכז תל אביב.

היסטוריה
--------

הרחוב הוא הצפון הישןחות ההיסטורית של אזור תל אביב המכונה כיום "הצפון הישן". השכונה נבנתה בין שנות ה-30 ל-1940 ועם רחובותיה הרחבים והשטחים הירוקים הרבים הפכה מיד לאחד הרובעים האופנתיים ביותר עבור האוכלוסייה האמידה של העיר. הרחוב נקרא לכבוד העיר באזל בשוויץ והציטוט של תיאודור הרצל לאחר הקונגרס הציוני העולמי הראשון של 1897: "ייסדתי את מדינת היהודים בבאזל".

כיום הרחוב ידוע בחנויות היוקרתיות והמסעדות שלו.

הפניות
------

1. ↑  Writers, Time Out Tel Aviv (2018-11-01). "The Basel Neighborhood: Fashion designers are taking over the once sleepy area in north Tel aviv". *Time Out Israel* (באנגלית אמריקאית). נבדק ב-2023-10-15.
2. ↑  Admin (2022-03-09). "Basel Street in Tel Aviv". *Israel by Locals* (באנגלית אמריקאית). נבדק ב-2023-10-15.
3. ↑  "The Tel Avivi ⎸ Your Tel Aviv Real Estate Agents | The Old North" (באנגלית אמריקאית). 2021-08-26. נבדק ב-2023-10-15.
4. ↑  Heim, Gabriel (2022-08-29). "City on the Rhine as centre of the Zionist movement". *Swiss National Museum - Swiss history blog* (באנגלית בריטית). נבדק ב-2023-10-15.
5. ↑  "3 Tel Aviv Neighborhoods Grabbing the Summer Spotlight". *iTravelTelAviv*. נבדק ב-2023-10-15.
**סנטוריון** (באנגלית: Centurion) הוא כרטיס אשראי של חברת אמריקן אקספרס שהוצג לשוק האמריקאי לראשונה בשנת 1999. כרטיס הסנטוריון, הנקרא לעיתים גם "הכרטיס השחור", מוצע ללקוחות נבחרים בעלי הון רב. הכרטיס מונפק במספר מדינות ברחבי העולם, אך, בשונה מרוב כרטיסי האשראי האחרים, לא ניתן לבקש כרטיס זה, אלא הכרטיס ניתן לאחר הזמנה אישית מאת אמריקן אקספרס. קיימים שני סוגי כרטיסי סנטוריון, פרטי ועסקי. בישראל מונפק הכרטיס על ידי ישראכרט (דרך חברה בת בשם פרימיום אקספרס) החל משנת 2006.

מאפייני הכרטיס
--------------

כרטיס הסנטוריון דומה בעיצובו לשאר כרטיסי האשראי של אמריקן אקספרס (הירוק, הזהב והפלטינה), וצבעו שחור. ברוב השווקים בהם מונפק כרטיס הסנטוריון, לדוגמה בארצות הברית, כרטיס הסנטוריון עשוי טיטניום.

מחיר הכרטיס גבוה ביותר ביחס לכרטיסי האשראי הנפוצים, ומשתנה ממדינה למדינה. בשווקים מסוימים (כדוגמת סינגפור) המחיר השנתי של הכרטיס עולה על 5,000 דולרים. לעיתים נדרש תשלום ראשוני (חד-פעמי) נוסף, שמגיע במדינות מסוימות (כדוגמת ארצות הברית) ל-7,500 דולרים. 
בישראל מחירו של הכרטיס כ-2,000 דולרים בשנה, והוא אינו כולל תשלום ראשוני כלשהו (נכון לשנת 2015).

בעלי כרטיס הסנטוריון נהנים ממסגרת אשראי מוגדלת, היכולה להגיע למאות אלפי ואף למיליוני דולרים. למשל, מיליארדר סיני רכש בנובמבר 2015 ציור ב-170 מיליון דולר, ושילם תמורתו באמצעות כרטיס אמריקן אקספרס סנטוריון. בכך צבר כ-2 מיליארד נקודות בתוכנית הנוסע המתמיד.

ההטבות שמקנה הכרטיס למחזיקיו משתנות ממדינה למדינה. בישראל, מחזיקי הכרטיס נהנים משירותיהם של מוקדי נסיעות ומוקד סגנון חיים קונסיירז' ייעודי, אליהם ניתן להפנות בקשות שונות, החל מסידורי נסיעה, כגון הזמנת כרטיסי טיסה, וכלה בהשגת כרטיסים להופעות או אירועי ספורט שונים ברגע האחרון. בישראל לא קיימת בכרטיס הגבלת משיכת מזומן יומית. בדומה לכרטיסי אמריקן אקספרס האחרים (בישראל - פרט לכרטיס אמריקן אקספרס BLUE), בעלי כרטיס הסנטוריון צוברים נקודות Membership Rewards כחלק מתוכנית צבירת הנקודות של אמריקן אקספרס. יחס צבירת והמרת הנקודות הוא בתנאים מועדפים. 

מחזיקי הכרטיס רשאים להיכנס לכ-700 טרקליני אח"מ בשדות התעופה ללא תשלום נוסף, וללא קשר למחלקת הטיסה בה הם טסים. מחזיקי הכרטיס נהנים מהטבות במסעדות ובתי מלון, ובהן שדרוג חדרים, כניסה לטרקליני העסקים בבתי מלון, קבלת קינוחים ללא תוספת מחיר וכו'. מחזיקי הכרטיס מוזמנים מדי פעם לפרמיירות, חופשות, ואירועים שונים, בדרך כלל ללא תשלום, או בתשלום נמוך במיוחד.

קישורים חיצוניים
----------------

* 

* אתר האינטרנט הרשמי של אמריקן אקספרס סנטוריון (באנגלית)

הערות שוליים
------------

1. ↑  אבי שאולי, מי רוצה כרטיס אשראי עם דמי חבר של 2,000 דולר?, באתר ynet, 15 בנובמבר 2006
2. ↑  אוריאל הרמן, ‏גם זו שיטה: האיש שסידר לעצמו טיסות חינם לכל החיים, באתר גלובס, 25 בנובמבר 2015
נשיא ארצות הברית רונלד רייגן נואם בפני חברי המפלגה הרפובליקנית בארקנסו, 1988
בפוליטיקה, המונח **"בייס"** (בעברית: "בסיס") מתייחס לקבוצת בוחרים שנוטה לרוב להצביע למפלגה אחת ולמנהיגיה. לעיתים רחוקות מצביעי הבייס בוחרים במועמדים אחרים. מנהיג מפלגה בדרך כלל נבחר על ידי חברי המפלגה מכיוון שהוא מייצג באופן אישי את מדיניותה בנוגע לסוגיות עקרוניות. מצביעי הבייס יתמכו בו כדי לחזק את משקלה של המפלגה בפרלמנט.

מקור המונח בארצות הברית, שם הוא מסמן את בסיס הבוחרים האדוק של כל אחת מהמפלגות הגדולות. מונח דומה הוא "גרעין בוחרים", ציבור מצביעים השומר נאמנות לאחד המחנות הפוליטיים.

בישראל
------

השימוש במונח "בייס" בישראל הפך נפוץ לקראת הבחירות לכנסת העשרים ואחת.

שימוש רווח במונח זה מתייחס לציבור התומכים במפלגת הליכוד ובבנימין נתניהו. למשל, בנאום של אהוד ברק ב-17 ביולי 2018 הוא ייחס למצביעי נתניהו עמדות של ימין קיצוני, וכינה את מצביעי הבייס "קומץ זעיר מתמרן מנהיג חלש, לחוץ ולחיץ." תומכיו האדוקים של נתניהו לעיתים תכופות מכונים "ביביסטים".

חבר הכנסת משה מזרחי כינה את הבייס של הליכוד "אנשים שהולכים אחרי נתניהו כשוטים ועיוורים", ולהערכתו בייס זה מונה כ-30 אחוז ממצביעי הליכוד.

בהקשר אחר, אורלי לוי-אבקסיס התייחסה לגרעין הבוחרים של מפלגתה: "יש לנו בייס של חמישה מנדטים שהולכים איתנו, וכל הפיצולים והחיבורים לא מזיזים אותם."

רן ברץ מנתח במאמר במקור ראשון את דפוסי ההצבעה של הבוחר הישראלי. לדבריו, אחד ה"סודות" החשובים ביותר בפוליטיקה הוא שההצלחה בבחירות נובעת בעיקר מאחוז הצבעה גבוה בבייס, ומשקלו גדול יותר ממשקלם של בוחרים שעוברים ממפלגה אחת לשנייה.

השימוש במושג התפשט גם למקומונים בישראל, בהם נעשה שימוש רב לאחר הבחירות לרשויות המקומיות בישראל (2018), בהתייחס לסיעות שהתמודדו בבחירות אלה.

הערות שוליים
------------

1. ↑  איתן אורקיבי, מה לשמאל ולמיתוס "הבייס" של נתניהו, באתר ישראל היום, 12 בספטמבר 2018
2. ↑  טל שניידר, ‏ברק: "אני מזהיר: קומץ זעיר מתמרן מנהיג חלש, לחוץ ולחיץ", באתר גלובס, 17 ביולי 2018
3. ↑  ישי פרידמן, ‏ח"כ מזרחי: מצביעי ליכוד הם "שוטים עיוורים", בעיתון מקור ראשון, 28 בינואר 2019
4. ↑  דנה ירקצי‏, "עיניים יפות זה לא מספיק", באתר וואלה!‏, 28 בינואר 2019
5. ↑  ד"ר רן ברץ, ‏גוש אמונים: כיצד מתנהגים הבוחרים ברגע האמת?, בעיתון מקור ראשון, 28 בינואר 2019
**ועדת הקישור אד-הוק לסיוע כלכלי לרשות הפלסטינית** (Ad Hoc Liaison Committee או בקיצור AHLC) לעיתים מכונה גם **ועידת המדינות התורמות** היא ועידה בינלאומית העוסקת בתיאום ובהגשת סיוע כלכלי לרשות הפלסטינית. הארגון הוקם בשנת 1993 וחברות בו 16 מדינות, בראשות נורווגיה ובחסות ארצות הברית והאיחוד האירופאי.

רקע
---

הארגון הוקם בוושינגטון ב-1 באוקטובר 1993, על ידי ועדת ההיגוי הבינלאומית של שיחות השלום. במטרה לסייע לכלכלה הפלסטינית. המנגנון אמור לקדם פרויקטים כלכליים בתחום התשתית ובניית יכולות לממשלה הפלסטינית ולקדם את יכולותיה העצמאיות. בעקבות החתימה על הסכמי אוסלו, נערכה הפגישה הראשונה של הפורום ב-5 בנובמבר בראשות שר החוץ הנורווגי יוהאן יורגן הולסט. מאז הוועדה נפגשת מידי כמה חודשים.

בשנת 1999 העיד משרד מתאם הפעולות בשטחים כי הועברו לפלסטינים כ-2 מיליארד דולר, ולא 7 מיליארד דולר כפי שהובטח להם.

בשנת 2007 גייסה הוועדה כ-2 מיליארד דולר עבור הפלסטינים.

יושבת הראש הוועדה היא נורווגיה, נותני החסות השותפים הם האיחוד האירופאי וארצות הברית, חברים בה הרשות הפלסטינית, ממשלת ישראל, קנדה, מצרים, קרן המטבע הבינלאומית, האומות המאוחדות, רוסיה, סעודיה ותוניסיה ומזכירה הוא הבנק העולמי.

קישורים חיצוניים
----------------

ויקישיתוף מדיה וקבצים בנושא **ועדת הקישור אד-הוק לסיוע כלכלי לרשות הפלסטינית** בוויקישיתוף
* פרטים אודות הוועדה

הערות שוליים
------------

1. ↑  כנס ועידת המדינות התורמות, באתר משרד החוץ
2. ↑  חגי אטקס, ‏המדינות התורמות הבטיחו לפלשתינים 7 מיליארד דולר - אבל העבירו רק 2 מיליארד, באתר גלובס, 13 בספטמבר 1999
3. ↑  ועידת המדינות התורמות: גוייסו 2 מיליארד דולר עבור הפלסטינים, באתר ynet, 17 בדצמבר 2007
**אחרי הגשם** הוא אלבומה השני של להקת שפיות זמנית בהפקתו של עובד אפרת, שיצא בחודש מרץ 1994 על גבי דיסק וקלטת אודיו. בדומה לאלבומם הראשון "הקיץ האחרון", "אחרי הגשם" גם לא זכה להצלחה מסחרית. השיר היחיד שזכה להצלחה מתוך האלבום היה הסינגל הראשון מהאלבום שהוציאו לרדיו "מתחיל להיות קר".

הפקה
----

בדומה לאלבום הראשון, גם באלבום זה ישנם ביצועי סולו שבוצעו על ידי בסיסט הלהקה וכותב המילים מקס גת-מור, את הגיטריסט אלון מן החליף רוני הלפרין.

שיר הנושא של האלבום (רצועה אחרונה), "אחרי הגשם", קשור ומושפע מהשיר "הקיץ האחרון", שהיה להיטה הגדול של הלהקה והיה שיר הנושא באלבומה הראשון. בשיר "תלכי" נכללו שתי שורות שגת מור (הסולן בשיר) קילל בהן וגרם לסערה - "תעופי מפה, מזדיינת אחת שרמוטה" ו"תלכי כבר יא זונה". השיר לא היה אופייני לסגנון הלהקה, בין השאר בגלל הקללות (זה השיר היחיד של הלהקה בו נכללה קללה) והאווירה הטריפית בשיר, שמתבטאת בקולו הצרוד של גת מור בשיר ובצרחות.

רשימת רצועות
------------

כל השירים נכתבו והולחנו על ידי מקס גת מור. 

| אחרי הגשם |
| --- |
| מס' | שם | משך |
| 1. | עיניים (אני האידיוט) | 4:22 |
| 2. | רק אל תבכה (כשהרוח נושבת) | 4:08 |
| 3. | שוכבים בעמידה | 4:01 |
| 4. | תלכי | 3:21 |
| 5. | אהבה | 2:31 |
| 6. | אַלְתִי | 3:20 |
| 7. | אהיה פה גם מחר | 4:44 |
| 8. | מתחיל להיות קר | 3:46 |
| 9. | לאן? | 3:05 |
| 10. | אחרי הגשם | 5:38 |
| **משך כולל:** | **38:56** |

קישורים חיצוניים
----------------

* MusicBrainz אחרי הגשם באתר MusicBrainz

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: bfd494f1-92a1-3ca3-9550-bf4f88614ade

 |
**יעקב (ג'קי) בריי** (נולד ב-1955) הוא תת-ניצב בדימוס במשטרת ישראל, כיהן כראש היחידה הארצית למאבק בפשיעה הכלכלית וסגן ראש אגף החקירות והמודיעין. לאחר פרישתו מהמשטרה כיהן בשנים 2011–2015 כמנכ"ל הוצאת עם עובד.

ביוגרפיה
--------

בריי נולד וגדל ביפו, אמו ילידת בולגריה ואביו ניצול השואה מיוון. ב-1977 התגייס למשטרת ישראל, שירת ביחידת בילוש לנוער. השלים לימודי הבגרות ותואר ראשון בקרימינולוגיה ותולדות עם ישראל באוניברסיטת בר-אילן וסיים קורס קציני משטרה. שירת כקצין נוער במשטרת בת ים, היה ראש צוותי חקירה מיוחדים ובין השאר עמד בראש צוות החקירה של פרשת גיתית איזראלוב שהורשעה ברצח בעלה. שירת כראש מפלג תשאול ביחידה המרכזית לחקירת פשעים. לאחר מכן פיקד על תחנת המשטרה בחולון ובאזור. שירת כקצין אגף חקירות של מחוז דרום ושירת כסגן ראש היחידה הארצית לחקירות הונאה, בתפקיד זה עמד בראש צוותי חקירה לבדיקת הבחירות המקדימות במפלגות הליכוד והעבודה, שהביאו להעמדתה לדין ולהרשעתה של חברת הכנסת נעמי בלומנטל. לאחר מכן שימש ראש חטיבת החקירות באגף החקירות. ב-2007 מונה לנשיא בית הדין לערעורים של המשטרה. במקביל התמחה בעריכת דין. ב-2008 מונה לראש היחידה הארצית למאבק בפשיעה הכלכלית וב-2010 מונה לסגן ראש אגף החקירות והמודיעין. 

בדצמבר 2011 נבחר למנכ"ל הוצאת עם עובד, הליך מינויו והיותו קצין משטרה לשעבר, עוררו מחלוקת והביאו להתפטרותו של יו"ר מועצת המנהלים של ההוצאה, עו"ד רוני פיינשטיין, לפרישתה של העורכת והמתרגמת אילנה המרמן ולמחאה של עורכים נוספים. באוקטובר 2015 פרש בריי מתפקידו. ב-2018 הצטרף למשרד עורכי דין גדעון פישר כמנהל מחלקת הצווארון הלבן.

בריי בוגר המכללה לביטחון לאומי, נשוי למיכל ואב לשלושה.

קישורים חיצוניים
----------------

* מיה סלע, חוק וספר: מנכ"ל עם עובד ג'קי בריי עונה למבקרים, באתר הארץ, 25 באפריל 2012
* מרב מיכאלי, יעקב (ג'קי) בריי, מה לחוקר במשטרת ישראל ולניהול הוצאת הספרים עם עובד?, באתר הארץ, 6 בינואר 2012

הערות שוליים
------------

1. ↑  מוטי אקסמיט, מינויים חדשים ודרגות במשטרת ישראל, באתר News1 מחלקה ראשונה, 28 בפברואר 2007
2. ↑  יהונתן ליס, ראש היחידה נגד פשיעה כלכלית קיבל הטבות שכר בסך רבע מיליון שקלים, באתר הארץ, 27 באוגוסט 2009
3. ↑  מיה סלע, מנכ"ל עם עובד הבא: קצין משטרה לשעבר, באתר הארץ, 29 בדצמבר 2011
4. ↑  מיה סלע, אילנה המרמן פורשת מעם עובד בעקבות מינויו של קצין משטרה לשעבר למנכ"ל, באתר הארץ, 3 בינואר 2012
5. ↑  מיה סלע, עורכים בעם עובד מסתייגים ממינוי בריי, באתר הארץ, 5 בינואר 2012
6. ↑  מנחם שטאובר, ‏עוה"ד משה בכר ויעקב (ג'קי) בריי מצטרפים למשרד גדעון פישר, באתר גלובס



ה